b'\n_START_ARTICLE_\nJuristforbundet-Student\n_START_SECTION_\nOrganisering\n_START_PARAGRAPH_\nJuristforbundet-Student best\xc3\xa5r i hovedsak av et styre som best\xc3\xa5r av to representanter fra hvert av de tre juridiske fakultet i henholdsvis Troms\xc3\xb8, Bergen og Oslo. Blant disse er leder og nestleder av seksjonen. Styret har ogs\xc3\xa5 en representant fra bachelorutvalget, som representerer studenter som tar en bachelorgrad i rettsvitenskap. Utover styret har Juristforbundet-Student egne fakultetsstyrer ved de enkelte fakultetene som st\xc3\xa5r for mye av det praktiske arbeid p\xc3\xa5 hvert studiested. _NEWLINE_Hovedoppgavene til seksjonen er rekruttering, utdanningspolitiske sp\xc3\xb8rsm\xc3\xa5l, fokus p\xc3\xa5 overgangen fra studiesituasjon til arbeidsmarked, kompetanseutvikling, profesjonsetiske sp\xc3\xb8rsm\xc3\xa5l, nettverk mot ulike juristmilj\xc3\xb8er og andre saker som ang\xc3\xa5r medlemmenes interesser.'